Lav et referat af nedenstående tekst:

Tekst:
Det er på det danske boligmarked, at Løkken Sparekasse har mistet mange penge. Så mange, at bestyrelsen for Løkken Sparekasse søndag fyrede direktør Poul Blicher Johnsen. - Det kom ikke som en overraskelse, at vi mistede penge på boligmarkedet, men det overraskede os, med hvilken hastighed det skete, fortæller bestyrelsesformand Poul Sørensen. Han og resten af bestyrelsen er nu ude at lede efter andre pengeinstitutter, som er interesseret i at fusionere med Løkken Sparekasse. Situationen er så alvorlig, at Poul Sørensen vurderer, at sparekassen ikke vil overleve, hvis missionen mislykkes. Hvilke pengeinstitutter Løkken Sparekasse har i kikkerten, eller hvilke boligprojekter man har tabt penge på, vil Poul Sørensen ikke kommentere på.

Referat:
Hvis ikke Løkken Sparekasse finder en samarbejdspartner, så kan sparekassen ikke fortsætte med at eksistere. Det vurderer bestyrelsesformand Poul Sørensen, som i søndags var med til at fyre sparekassedirektøren gennem 18 år, Poul Blicher Johnsen.